ΓΡΑΠΤΗ ΕΡΩΤΗΣΗ P-2505/01

υποβολή: Fernando Fernndez Martn (PPE-DE) προς το Συμβούλιο

(10 Σεπτεμβρίου 2001)

Θέμα: Σχέσεις της ΕΕ με την Κούβα

Μετά την επίσκεψη που πραγματοποίησε η σημερινή Προεδρία στην Κούβα, φαίνεται, όπως ανέφερε ο διεθνής Τύπος, ότι η Κούβα δέχεται να αποκαταστήσει το διάλογο με την Ευρωπαϊκή Ένωση και ότι ο Υπουργός Εξωτερικών της βελγικής Προεδρίας επιβεβαίωσε ότι επικρατεί ευνοϊκό κλίμα για την ενίσχυση των σχέσεων της ΕΕ με την Κούβα.

Λαμβάνονταςπόψη ότι το καθεστώς των σχέσεων αυτών καθορίζεται από την κοινή θέση που ενέκρινε το Συμβούλιο το 1995. Προτίθεται η βελγική Προεδρία ναποβάλει πρόταση τροποποίησης της κοινής αυτής θέσης και ποιες αλλαγές έχουν επέλθει στην Κούβα σε σύγκριση με την κατάσταση που επικρατούσε όταν εγκρίθηκε η εν λόγω κοινή θέση·

Κοινή απάντησηστις γραπτές ερωτήσεις E-2272/01 και P-2505/01

(17 Δεκεμβρίου 2001)

1. Το Συμβούλιο, όπως προβλέπεται στην κοινή θέση της ΕΕ για την Κούβα, προβαίνει, κάθε εξάμηνο μετά από την έγκριση της θέσης αυτής, σε αναθεώρηση της κατάστασης στη χώρα προκειμένου να εκτιμήσει τη σκοπιμότητα επανεξέτασης της κοινής του θέσης.

2. Κατά την ένατη εκτίμηση, στις 25 Ιουνίου 2001, το Συμβούλιο σημείωσε ότι, από την τελευταία εκτίμηση και μετά, δεν σημειώθηκε κανένα αξιοσημείωτο γεγονός το οποίο να μαρτυρεί κάποια μεταβολή πολιτικής εκ μέρους της κουβανικής κυβέρνησης όσον αφορά τηνλοποίηση των στόχων της κοινής θέσης. Εξάλλου, το Συμβούλιο σημείωσε ότι η κοινή θέση παραμένει η βάση της πολιτικής της Ευρωπαϊκής Ένωσης έναντι της Κούβας.

3. Το Συμβούλιο επανέλαβε ότι, όσον αφορά την Κούβα, η Ευρωπαϊκή Ένωση εξακολουθεί να έχει ως στόχο την ενθάρρυνση μιας διαδικασίας ειρηνικής μετάβασης προς το δημοκρατικό πλουραλισμό και το σεβασμό των ανθρώπινων δικαιωμάτων και των θεμελιωδών ελευθεριών.

4. Έχονταςπόψη του την ένατη εκτίμηση, το Συμβούλιο έκρινε ότι μια ευρύτερη παρουσία παραγόντων της ΕΕ στην Κούβα θα συνέβαλε αποτελεσματικότερα στηνλοποίηση των στόχων της κοινής θέσης, γιατί θα παρείχε ευκαιρίες διατήρησης μιας διαδικασίας διαλόγου, ανταλλαγής εμπειριών και διδαγμάτων για το μέλλον. Κατά συνέπεια, παρακίνησε την Ευρωπαϊκή Επιτροπή να εντείνει τις προσπάθειές της στον τομέα της συνεργασίας, ιδίως με οργανώσεις πολιτών και μη κυβερνητικούς οργανισμούς στην Κούβα.

5. Το Συμβούλιο τόνισε επίσης ότι είναι σκόπιμο να διεξαγάγουν η ΕΕ και οι κουβανικές αρχές έναν εποικοδομητικό και ειλικρινή διάλογο σχετικά με όλα τα ζητήματα κοινού ενδιαφέροντος και ανακοίνωσε ότι η Ευρωπαϊκή Ένωση είναι διατεθειμένη να επαναλάβει το διάλογο αυτό.

6. Με την προοπτική αυτή, κατόπιν προσκλήσεως των κουβανικών αρχών, στις 23 και 24 Αυγούστου 2001, μετέβη στην Αβάνα μια διερευνητική αποστολή της Τρόικας της ΕΕ, με επικεφαλής τον Αντιπρόεδρο της Κυβέρνησης και Υπουργό Εξωτερικών του Βελγίου, κ. Louis Michel. Η αποστολή είχε συνομιλίες με τον Υπουργό Εξωτερικών της Κούβας, κ. Prez Roque, και με τον Αντιπρόεδρο του Συμβουλίου των Υπουργών και Υπουργό Οικονομίας και Προγραμματισμού, κ. Rodriguez. Η αποστολή συνάντησε επίσης τους εκπροσώπους των κουβανών αντιφρονούντων, οι οποίοι διαβίβασαν στην ΕΕ την ανάλυσή τους όσον αφορά την κατάσταση στην Κούβα.

7. Η Τρόικα αντάλλαξε απόψεις με τις κουβανικές αρχές σχετικά με την κοινή θέση της ΕΕ για την Κούβα. Τα δύο μέρη συμφώνησαν όσον αφορά την ανάγκη αποκατάστασης, το συντομότερο δυνατόν και άνευ όρων, ενός διαλόγου σχετικά με όλα τα ζητήματα κοινού ενδιαφέροντος, συμπεριλαμβανομένων των ανθρώπινων δικαιωμάτων.

8. Πάντως, το Συμβούλίο γνωστοποιεί στους Αξιότιμους κκ Βουλευτές ότι το θέμα των σχέσεων ΕΕ-Κούβας θα συζητηθεί προσεχώς στο Συμβούλιο, στα πλαίσια της εξαμηνιαίας αναθεώρησης της κοινής θέσης.